افغانستان اسلامی جمهوریتینینگ جمهور رئیسی محمد اشرف غنی، بوگون توشدن آلدین بیرقنچه فعال عیاللر و مملکتنینگ دولت ادارهلری و خصوصی بۉلیملرده فعالیت قیلهدیگن خاتینلر بیلن اوچرهشدی.
ارگده بۉلیب اۉتگن بو ییغینده مملکتنینگ بیرینچی خانیمی هم قتنشگن اېدی. اۉلتیریشده خاتین ـ قیزلرنینگ سیاسی، اقتصادی، اجتماعی بۉلیملردهگی رولی همده بولرنینگ قابلیتی آشیریلیشی بارهسیده فکر المشتیریلدی.
بولرنینگ تعبیریچه، جمهور رئیسنینگ مخصوص اعتباری اساسیده اۉتگن بېش ییل ایچیده خاتین قیزلرنینگ حضوری برچه بۉلیملر اینیقسه مدنی اېرکینلیک، حق حقوققه قۉل تاپیش، تعلیم، ایش و حکومتنینگ ایریم بۉلیملریده قرار قبول قیلیشده بولرنینگ سیاسی رولی آشگن. شونینگدېک مذکور فعاللر، تینچلیک لایحهسیده مملکت خاتین ـ قیزلرینینگ اۉتمیشدهگی یوتوقلری نظردن تشلنمسلیگی حقیده علیحده اورغولهدیلر.
خاتین ـ قیزلر حقوقینینگ فعاللری نیچه ییل ایچیده عیاللر حقوقینی قۉللب ـ قوتلش اوچون بیر قنچه قانونلر توزهتیلدی بو قانونلر رمزی بۉلمهی بلکه حکومت بو قتلم قابلیتی آشیریلشی اوچون لازم درجهده اعتبار بېرگن دېدیلر.
فعال خاتینلرنینگ گپلرینی بیرین ـ کېتین تینگلهگن جمهور رئیس غنی، ایشیمنینگ کتّه قسمی خاتین ـ قیزلر حقوقی قاله ویرسه بولرنینگ تجارت، تعلیم، تحصیل و باشقه بۉلیملردهگی اۉرنینی دایمی سقلهب قالیشگه مرکزلشتیریلگن اېدی دیگن. تصدیقلنگن ایریم قانونلر اېسه عیاللر حقوقی تامین بۉلیشیگه سبب بۉلگنینی اَیتدی او.
تینچلیک و برقرارلیک یۉلیدهگی سعی و حرکتلر هر تامانلمه بیر مساله مېنینگ مسوولیتیم بار اېکن، خاتین ـ قیزلرنینگ حق و حقوقی آیاق آستی بۉلیشیگه ایزین بېرمهیمن دېدی جناب غنی. اونینگ اورغولهشیچه، عیاللر افغانستان کېلهجگی نینگ مهم قسمی حسابلنهدی.
جمهور رئیس غنی برچه عیاللردن جمهورلیک ریاستی سیلاویده کېنگ کۉلمده قتنهشیشلرینی سۉرهدی. سیاسی، اقتصادی و اجتماعی بۉلیملرده فعال حضوری بۉلگن عیاللر هیچ قچان حقوقلری قیته تیکلهنیشی اوچون جیم تورمسلیگی کېرهک دېدی جناب غنی.#
pes_Arab azb_Arab azb_Arab azb_Arab azb_Arab azb_Arab pes_Arab